**Rõuge Valla Lasteaia sisekorraeeskiri**  Lisa 2

**Alusharidus omandatakse põhiliselt kodus ning selle eest vastutavad vanemad või neid asendavad isikud. Perekondlikku kasvatust toetavad ja täiendavad koolieelsed lasteasutused.**
**Haridusseadus §24 (1)**

I Lapse lasteaeda toomine ja koju viimine

1.Rõuge Lasteaed on avatud esmaspäevast

 reedeni **7.00 –18.00**

 1 Kollektiivpuhkuseks on lasteaed suletud.

 2 Lasteaed on suletud riiklikel pühadel.

 3 Lasteaia lahtiolekuaega lühendatakse Uusaastale, Eesti Vabariigi aastapäevale, Võidupühale ja jõululaupäevale eelneval tööpäeval kolme tunni võrra.

2. Kui laps sööb hommikueinet, toob lapsevanem lapse lasteaeda vähemalt viis minutit enne söögi algust**.**

Kui laps hommikueinet ei söö, siis toob lapsevanem lapse viis minutit enne planeeritud tegevuste algust **9.00 -9.05.**

3. Lapsevanemal palume lapsele järele tulla hiljemalt **15 minutit** enne rühma sulgemist, laps riietada ja lasteaia sulgemiseks lahkuda.

Kui lapsele ei ole lahtiolekuajal järele tuldud, siis püüab õpetaja lapsevanemaga telefoni teel kontakti saada. Kui see ei õnnestu, võtab õpetaja ühendust sotsiaaltöötajaga. Õpetaja jätab lasteaia välisuksele kontaktandmed lapse asukoha kohta.

 1 Lapse lasteaiast ära viimisel palume lapsevanemal

 arvestada lapse õhtupoolse päevaplaaniga (ooteaeg, individuaalsed tegevused,

 huvitegevused).

 1 Lastel, kes pole kinnitatud rühma nimekirja, pole lubatud seal pikemaajaliselt viibida.

4.Hommikul palume lapsevanemal teavitada õpetajat lapsega kodus juhtunust (halb uni, terviseprobleemid jne).

5.Lapse puuduma jäämisest teatab lapsevanem rühma telefonil hommikul kuni kella **11.00**-ni või eelneval päeval (kui on planeeritud puudumine).

Telefonid rühmades:   **Puhhikesed  - 78 70 123**

**Lepatriinud  372 53050406**

**Marjakesed - 372 53095759**

**Tõrukesed - 372 53099460**

**Pääsupojad 372 53433290**

6.**LAPS TULEB LASTEAEDA TERVENA JA PUHTANA.**

*II Riietus*

7.Laps vajab ilmale vastavaid riideid kogu päevaks, samas mitte rohkem kui tagavarariiete hoidmiseks ruumi on.

8.Liikumistegevuse jaoks on vajalikud kaasa panna t-särk ja püksid.

**9.Palume riided ja jalanõud kadumise ja vahetusse minemise vältimiseks KINDLASTI NIMEDEGA VARUSTADA.**

10.Toas on vajalikud vahetusjalanõud, mille jalga panemisega ja äravõtmisega saab laps ise hakkama. Soovitame lastele rihmikuid (sandalette) **Crocsid** ei sobi lapsele lasteaias sise – ja välis jalanõuks!

11.Õues mängimiseks on vajalik riietus, mille määrdumine ei tekita probleeme.

12.Vihmaste ilmadega palume lastel jalga panna kummikud. Talvel palume tuua lasteaeda varupaar kindaid.

13.Suveperioodil on vajalik õues käimiseks õhuke müts või rätt, mis kaitseb last päikese eest.

*III Mänguasjad ja sünnipäev*

11.Lapsel on lubatud tuua lasteaia **siseruumidesse** mänguasju rühmas kokkulepitud päeval (päevadel) lähtudes rühma laste vanuselisest ja koosseisulisest eripärast.

11.1 Lapsel võib iga päev kaasas olla **pehme** turvamänguasi (kaisukas) ja arendavaid mänguasju (pusle, raamat, sõnaseletusmäng – selliseid, mida lasteaias ei ole).

11.2 Mänguasjadel peab olema omanikku kindlaks tegev märgistus.

11.3 Lasteaias ei soovi me näha militaarseid mänguasju (püssid, tankid, käerauad, miinid jne).

12.Lapsel on lubatud lasteaeda **õues mängimiseks** kaasa tuua suuri autosid, kallureid jne. Lapsel on lubatud tuua lasteaeda jalgratas (soovituslikult tõukeratas) ja kelk. Õuevahendid märgistada laste nimedega. **Lasteaed ei hoiusta neid öisel ajal**.

13.Mänguasjade kaasavõtmise korral palume lapsevanemal kodus lapsele selgitada, et lasteaias lubab laps ka teistel mängida oma mänguasjadega.

14.Lapse sünnipäeva tähistamine lasteaias toimub vastavalt rühmasisestele traditsioonidele.

*IV Varia*

23.Juhataja vastuvõtu ajad :

 teisipäev 8.00 – 10.00

 neljapäev 15.00- 16.30

24.Lapsevanemal on õigus keelduda hommiku-, lõuna- või õhtusöögist avalduse põhjal, millest peab lapsevanem teatama hiljemalt õppeaasta alguses 7.septembriks. (RL toidukulu päevamaksumuse arvestamise ja maksmise kord).

 24.1 Kui kindlatest päevadest ja/või kindlatest toidukordadest pideva loobumise vajadus tekib õppeaasta kestel, tuleb sellest teatada vähemalt 3 tööpäeva ette.

25.Lasteaiatasu saab maksta lasteaeda direktorile kuu algusest kuni 20. kuupäevani, valda raamatupidamisse ja internetipanga kaudu terve kuu jooksul.

26.Lapsevanemal on õigus olla valitud hoolekogusse, osaleda hoolekogu kaudu või lasteaiaõpetajatega koostöös LASTE ARENGUKS VAJALIKE TINGIMUSTE LOOMISEL.

27. Lasteaia kui pere toetaja eesmärgiks on lapse areng võimalikult soodsas arengukeskkonnas.

28.Hea koostöö lapsevanemate ja lasteasutuse vahel on aluseks olukorrale, mis soodustab lapse arengut.